
Nrus 4200. 
Visitatio canonica Decanatus Dabrovaénsis. 


1. Die 19. Augusti a. c. horis pomeridianis ad Dąbrowa veniemus ibique 
diebus 20. 21. et 22. Augusti sacris fungemur officiis, 
. Diebus 93. et 24. Aug. in Olesno, 

. Die 25. Aug. in Odporyszów, 

. Die 26. Aug. in Zabno, 

5. Diebus 27. et 98. Aug. in Otfinów, 

6. Diebus 29. et 30. Aug. in Greboszów, 

7. Diebus 31. Aug. et 1. Septembris in Bolesław 
8. Diebus 2. et 3. Sept. in Szczucin, 

9. Diebus 4. et. 5. Sept. in Radgoszez et 

10. Die 6. Sept. in Luszowice. 

Durante visitatione omnes P. T. Sacerdotes dioecesani sumant — permitten- 


tibus rubricis — quotidie in Missa collectam: de Spiritu Sancto. 
— —Jjumbemt —— — 
S. CONGREGATIO RITUUM 
1. 
DECRETUM 


CIRCA NOVAS RUBRICAS. 


Ad Sacram Rituum Congregationem pro opportuna solutione inse quentia 
dubia delata sunt; nimirum: 

I. Utrum Festa Deiparae et Sanctorum, quae sub ritu dupliei maiori vel 
minori in Dominicis agebantur, possint in alia die fixe reponi, si eadem Festa 
mobilia particularia iure vel privilegio translationis et repositionis ornabantur; 

an potius debeant, sicuti alia Festa mobilia, ad instar Simplicis commemorari, 
nisi potius velint omitti ? 

II. Num Festa mobilia, quae sub ritu duplici I. vel II. classis alicubi cele- 
brantur, ius translationis et repositionis habeant, quamvis nulla de hoc iure 
mentio in decreto concessionis aliquibus locis facta habeatur? 

III. Utrum Festa, quae in universa Dioecesi vel in toto Instituto die fixa 
mensis celebrantur, si in aliqua Dioecesis vel Instituti ecclesia sub ritu duplici 
minori vel maiori Dominicis diebus fuerint hucusque celebrata, debeant comme- 
morari vel omitti iuxta praescriptiones temporarias; an potius celebrari debeant 
in die fixa iuxta Kalendarium Dioecesis vel Ordinis, servato ritu forsan altiori 
Officii eiusdem pro Dominicis diebus in particulari Ecclesia concessi ? 

IV. Num Festa mobilia, quae in alia per hebdomadam Feria sub ritu du- 
pliei maiori vel minori recoluntur, ut Festa Mysteriorum et Instrumentorum 
Dominieae Passionis, commemorari generatim debeant iis annis, quibus impe- 
diuntur, etsi ius translationis et repositionis non habeant? 

V. Utrum facultas, quae data est per novas rubricas tit. X. num. 3. Festis 
a Dominiea impeditis, ut recoli valeant celebratione omnium Missarum, una 
excepta, ob votum vel concursum populi, extendi possit ad Festa in perpetuum 
ad instar Simplicis redacta, vel penitus abolita, eo quod Dominicis olim fuerint 
affixa? 

VI. An Missae omnes, quae permittuntur a rubrica tit. X. num. 3., celebrari 
possint, etiam si occurrat Festum duplex I. aut II. classis? 

VIT. Quum ex nova rubrica tit. X. num. 2. Missae privatae defunctorum 
in Quadragesima non liceant nisi prima cuiusque hebdomadae die non impe- 
dita; quaeritur, utrum haec prohibitio generalis sit, atque, recurrente Festo 
semidupliei aut Feria, Missas etiam privatas quidem seu lectas, sed de anni- 
versario alicuius defuncti ex propinquorum devotione celebrari postulatas 
involvat? 

VIII. Utrum in Missa de Feria Quadragesimae celebrata, ad normam novae 
rubricae tit. X. num. 2. post commemorationem Festi duplicis eadem die recur- 
rentis, addi debeat tertio loco oratio A cunctis; et si negative, utrum sumi 
possit collecta ex devotione celebrantis addenda; et si pariter negative, utrum 
id liceat in Missa feriali, Festo semiduplici recurrente? 

IX. Quum in Decreto die 2. martii currentis anni praescriptum sit, Domi- 
nicam II. post Epiphaniam anticipandam esse in Sabbato aut in alia praece- 
denti Feria, in qua occurrit Festum ritus semiduplicis; et si nullum semiduplex 
infra hebdomadam habeatur, in Sabbato aut in alia praecedenti Feria, occurrente 
etiam Festo ritus duplicis minoris: quaeritur, quid agendum, si tota hebdomada 
impediatur Festis classicis aut ritus duplicis maioris ? 

X. Quo colore utendum est in Communione extra Missam administranda 
in die Commemorationis omnium Fidelium Defunetorum ? 

XI. Num in Missis votivis Praefationem propriam non habentibus legenda 
sit Praefatio de Officio Sanctae Mariae in Sabbato, quod in eisdem Missis 
commemorationem habet? 


XII. Utrum in Festis novem Lectionum Praefationem propriam in Missa 
habentibus et infra tempus Quadragesimale, aut Passionis, aut Paschale cele- 
bratis, si dicatur, iuxta rubricam tit. X. num. 2, Missa de Feria cum comme- 
moratione Festi currentis, adhibenda sit Praefatio Temporis, an Praefatio Festi, 
quod in Missa Feriae commemoratur ? 

XIII. Quaenam Praefatio adhibenda sit in Missa, Praefatione propria carente, 
in qua commemoratur tum Festum simplificatum et Praefatione propria gaudens, 
tum Feria Praefationem Temporis item propriam obtinens? 

XIV. Num occurrente Festo novem Lectionum in Feria II. et IV. Roga- 
tionum et in Feriis Quatuor Temporum Adventus et mensis Septembris, legi 
possint et debeant Lectiones de Scriptura, quae die immediate antecedenti vel 
sequenti fuerint impeditae, si Festum illud novem Lectionum Lectiones proprias 
vel de Communi non reposcat? 

XV. Et quatenus affirmative ad XIV.: 

19 Utrum Lectiones de Scriptura diei praecedentis, an Lectiones de Scriptura 
diei sequentis sint praeferendae, si ambae fuerint impeditae? 

20 Num a sua die Lectiones de Seriptura oceurente amoveri possit, ut in 
Feriis Homiliam habentibus Lectiones de Scriptura legi possint, ita ut, exempli 
gratia, si Lectiones Feriae II. infra hebdomadam ITI. Adventus impediantur, 
poni possint et debeant in Feria III. et Lectiones Feriae ITI. in Feria IV. et ita 
in similibus ? 

XVI. Num initium alieuius Libri, si aliter poni nequeat, reponi possit et 
debeat in Festo novem Lectionum, quod Lectiones revera proprias et historicas 
in I. Nocturno habeat, prout habent utraque Cathedra et Vincula S. Petri 
Apostoli, Conversio S. Pauli Apostoli, Inventio S. Stephani Protomartyris 
et similia ? 

XVII. Et quatenus negative ad XVI, num idem «dicendum sit de Lectio- 
nibus appropriatis, prout. sunt appropriatae in Festo Dedicationis Basilicarum 
Ss. Petri et Pauli, S. Mariae Maioris et in similibus? 


Et Sacra Rituum Congregatio, ad relationem infrascripti Secretarii, audita 
sententia Commissionis Liturgicae, reque aceurato examine perpensa, rescri- 
bendum censuit: 

Ad I. Negative ad primam partem, nisi obtineatur novum Indultum; affir- 
mative ad secundam, iuxta novas dispositiones. 

Ad II. Affirmative. 

Ad III. Negative ad primam partem; affirmative ad secundam. 

Ad IV. Affirmative, iuxta novas rubricas, tit. IIT. num. 4. 

Ad V. Affirmative, pro simplificatis; negative pro abolitis. 

Ad VI. Negative, salva tamen rubrica generali Missalis, tit. VI. de trans- 
latione Festorum. 

Ad VII. Affirmative. 

Ad VIII. Quoad primam partem provisum per Decretum diei 22. martii 1912 
ad 5; quoad secundam ot tertiam partem negative. 


Ad IX. In casu Dominica anticipetur in Sabbato, aut in alia praecedenti 
Feria, in qua oceurit Festum ritus duplicis maioris. 

Ad X. Utendum colore violaceo aut albo. 

Ad XI. Affirmative ad mentem recentium Decretorum. 

Ad XII. Adhibeatur Praefatio Temporis, utpote propria Missae. 

Ad XIII. Adhibeatur Praefatio Festi simplificati et prius commemorati. 

Ad XIV. Affirmative. 

Ad XV. Quoad primam partem legantur Lectiones diei praecedentis ; 
quoad secundam partem affirmative. 

Ad XVI. Negative. 

Ad XVII. Negative. 

Atque ita rescripsit, declaravit et servari mandavit, die 19. aprilis 1912. 


2. 


LITTERAE CIRCULARES 
AD REV. MOS LOCORUM ORDINARIOS QUOAD PROPRIA OFFICIORUM DIOECESANA. 


Illme et Rme Domine, ut Frater! 


Quum Sanctissimo Domino Nostro Pio Papae X. magnae curae sit, ut 
Breviarii Romani reformatio ad unguem perficiatur, operae pretium erit, etiam 
lectiones historicas cuique dioecesi proprias ad trutinam revocare. Quamobrem 
gratissimum Summo Pontifici fecerit Amplitudo Tua, si pro virili curabit, ut 
in ista dioecesi Tibi commissa, viri periti eligantur, qui, conlatis consiliis, histo- 
ricas lectiones, quas supra dixi, diligenter examinent easque cum vetustis codi- 
cibus, si praesto sint, aut cum probata traditione conferant. Quod, si repererint 
eas historias contra fidem codicum et solidae traditionis in aliam formam a na- 
tiva degenerasse, omni ope adlaborent, ut vera narratio restituatur. 

Omnia vero maturius expendenda sunt, ne quid desit ex ea diligentia, 
quae collocanda est in reperiendis codicibus, in eorum variis lectionibus confe- 
rendis et in vera traditione observanda. Nec profecto opus est festinatione: 
putamus enim spatium ad minus triginta annorum necessarium, ut. Breviarii 
reformatio feliciter absolvatur. 

Interea cum opus in ista dioecesi perfectum fuerit, Amplitudo Tua, ut illud ad 
hane Sacrorum Rituum Congregationem mittatur, pro sua pietate sataget; 
ita tamen, ut si quid in Lectionibus historicis additum vel demptum aut muta- 
tum fuerit, rationes, quae ad id impulerunt, brevi sed lucida oratione afferantur. 

Dum haec, de speciali mandato Summi Pontificis, Amplitudini Tuae significo, 


diuturnam ex animo felicitatem adprecor. 
Romae, die 15. maii 1922. 
Fr. S. CARD. MARTINELLI, Praefectus. 
pie T Petrus La Fontaine, Episc. Charystien., Secretarius. 


NOTA. Hisce similes litterae missae sunt ad Praepositos generales Ordinum 
seu Congregationum Religiosorum, quoad Propria Officiorum ipsis concessa. 


— 97 -=a 


SACRA. CONGREGATIO CONCILI 


LITTERAE 
CIRCA DIES FESTOS. 


Plurimis ex locis pervenerunt ad hanc S. Congregationem Concilii suppli- 
ces libel, quibus instantissime postulatur, ut omnes auf nonnulli dies festi de 
numero festivitatum sub praecepto per litteras Apostolicas diei 2 iulii 1911 ex- 
puncti, in pristinum restituantur, tum ad satisfaciendum pietati fidelium id enix2 
expetentium, tum ob alias peculiares cuiusque loci rationes. Potissimum v ro 
supplieatum fuit, ut festum Ssmi Corporis Christi celebrari possit cum solemni 
processione et pompa, ut antea, feria V post Dominieam Ssmae Trinitatis, eam 
praesertim ob causam, quod huiusmodi processionis defeetum non sine animi 
moerore et spirituali iactura pati videantur populi, qui eam diem specialiter 
solemnem habere et miro splendore celebrare consueverunt. 

Porro, Ssmus Dnus N. Pius PP. X, Cui relatio de praemissis facta fuit ab 
infrascripto Cardinali huis S. Congregationis Praefecto, plane cupiens, ne ex 
praepostera aut non recta interpretatione praedictarum litterarum, fidelium pie- 
tas ae debitus Deo cultus imminuantur; volens imo ut, quoad fieri possit, auge- 
antur, haee, quae sequuntur, declarari, praecipi atque indulgeri mandavit: 

1. Quum, perpensis temporum rerumque novarum adiunctis, Summus Pon- 
tifex nonnullos dies expunxit e numero festivitatum sub praecepto, quemadmo- 
dum non semel a Suis Decessoribus factum fuit, minime sane intellexit, ut eorum 
dierum festivitas omnino supprimeretur; vult immo Sanctitas Sua, ut iidem dies 
in sacris templis celebrentur non minori quam antea, solemnitate, et si fieri 
potest, eadem populi frequentia. Ea vero fuit et est Sanctitatis Suae mens, ut 
relaxata maneat tantummodo sanctio, qua fideles tenebantur iis diebus audire 
Sacrum et abstinere ob operibus servilibus; idque potissimum ad evitandas 
frequentioris praecepti transgressiones et ne forte contingeret, ut, dum a multis 
Deus honorificatur, ab aliis non sine gravi animarum detrimento offenderetur- 
Praecipit itaque Eadem Sanctitas Sua omnibus et singulis animarum curam 
gerentibus, ut ipsi, dum haee commissis sibi gregibus significant, ne cessent eos 
hortari vehementer, ut iis etiam diebus pergant suam in Deum pietatem et in 
Sanetos venerationem, quantum maxime potorunt, testari, praesertim per fre- 
quentiam in ecclesiis ad audienda sacra aliaque pia exercitia peragenda. 

9. Quo autem Christifideles magis excitentur ad supradietos dies festos pie 
saneteque exeolendos, vigore praesentium litterarum conceditur omnibus locorum 
Ordinariis ampla facultas dispensandi cum suis subditis super lege ieiunii et 
abstinentiae, quoties dies abstinentiae vel ieiunio eonsecratus incidat in festum» 
quod, licet praecepto non subiectum, cum debita populi frequentia devote celebratur. 

3. Item per praesentes litteras concedidur, ut festum Ssmi Corporis Christi, 
ubi Sacrorum Antistites ita in Domino expedire censuerint, etsi praecepto non ob- 

strictum, celebrari possit cum solemni processione et pompa, prout antea, feria V. 
post Dominieam Ssmae Trinitatis; contrariis quibuscumque non obstantibus. 
Datum Romae ex Secretaria Sacrae Congregationis Concilii, die 3 maii 1912. 


C. CARD. GENNARI, Praefectus. 
L. S. 


O. GIORGI, Secretarius. 


SACRA CONGREGATIO INDICIS, 


DUBIUM. 


Sacra Congregatio Eminentissimorum ac Reverendissimorum Sanctae Ro- 
manae Ecclesiae Cardinalium a Sanctissimo Domino Nostro Pio Papa X. San- 
ctaque Sede' Apostolica Indici librorum pravae doctrinae eorumdemque pro- 
scriptioni, expurgationi ac permissioni in universa christiana republica praepo- 
sitorum et delegatorum, habita in Palatio Apostolico Vaticano die 6 maii 1912 
ad dubium: 

„Utrum Episcopus loci, in quo aliquis eidem non subditus librum, a proprio 
Ordinario iam examinatum et praelo dignum iudicatum, publice iuris facere 
desiderat, istius libri impressionem permittere possit, quin eum novae censurae 
subiicere debeat." 

respondendum censuit: 

„Affirmative, apponendo iudicium „Nihil obstare" censoris alterius dioecesis 
ab istius Ordinario sibi transmissum". 

Quibus Sanctissimo Domino Nostro Pio Papae X. per me infrascriptum 
Secretarium relatis, Sanctitas Sua responsionem Eminentissimorum Patrum con- 
firmavit et promulgari praecepit. 

Datum Romae, die 9 maii 1912. 


F. CARD. DELLA VOLPE, Praefectus. 
L. S. 


Thomas Esser, O. P., Secretarius. 
L. 4428. 


Udzielanie nauki religii więźniom. 


Corocznie donoszą Nam Prezydya c. k. Sądów obwodowych, czy i z jaką 
gorliwością zajmuje się P. T. Duchowieństwo Naszej Dyecezyi umoralnianiem 
inkwizytów i skazańców przy c. k. Sądach powiatowych przez nauczanie ich 
zasad wiary i zachęcanie do praktyk religijnych. 

Też Prezydya wydają również polecenia Sądom powiatowym w myśl orzeczeń 
ministeryalnych, aby dozorcy więzień donosili Duchowieństwu, kiedy większa 
liczba inkwizytów i aresztantów, na dłuższy czas skazanych, a zwłaszcza mło- 
docianych, znajduje się w więzieniach. 

Niechże P. T. Duszpasterze usilnie się starają nawiedzać więźniów i nauczać 
ich, tem wiecej, że Naczelnicy Sądów powiatowych mają polecenie wpuszczać 
Kler do więzień — celem nauczania zasad wiary — w godzinach dla niego najdo- 
godniejszych. 


L. 3697. 
Wpisywanie do metryk. 


Dzieci zrodzone przez matkę w czasie dłuższej nieobecności męża należy 
uważać za ślubne według zasady przyjętej przez prawo kościelne i cywilne 
austryackie: pater ts est quem nuptiae demonstrant. Duszpasterz prowadzący 
metryki nie może samowolnie od tej zasady odstępować, choćby nawet miał 
wątpliwość o ślubnem pochodzeniu dziecięcia. Orzeczenie odnośne należy wy- 
łącznie do władz sądowych, do których strona pokrzywdzona ma się odnieść 
w przepisanym terminie. Duszpasterz powinien, spełniając officium boni viri, po- 
wiadomić męża, aby skorzystał z przysługującego mu prawa i usądu wyjednał 
orzeczenie o nieślubnem pochodzeniu dziecięcia. 


L. 2536. 
Miesięczne wykazy dzieci nieślubnych. 


Celem umożliwienia c. k. Sądom należytego sprawowania pieczy nad nieślub- 
nemi dziećmi, na prośbę Prezydyum c. k. Sądu krajowego wyższego w Krakowie, 
z dnia 18. kwietnia 1912. ^7. 7 zarządzamy niniejszem, aby Urzędy parafialne 
przedkładały co miesiąc wykazy nieślubnych urodzeń odnośnym e. k. Sądom 


powiatowym. 


L. 2848. pa! 
Poszukuje sie: 


Metryki ślubu Pawła Szablowskiego z Martą z Podolskich, zawartego przed 
r.1778.— ewentualnie także metryki urodzenia Pawła Szablowskiego z czasu 
między 1735 a 1757 r. 

Znalezione metryki przesłać należy do P. Mieczysława Szablowskiego, 
c. k. Sekretarza Skarbu w Krakowie, ul. Kanonicza, który ofiaruje za każdą 
z nich znaczniejsze wynagrodzenie. 


Mutationes inter Venerabilem Clerum. 


Applicati: R. et Clrmus Phil. et S. Th. Dr Andreas Cierniak 
ad Lubzina; R. Dni Neo-ordinati: Josephus Bibro ad Lisiogóra, Valen- 

tinus Bogaez ad Zbylitowska góra, Ignatius Chmura ad Zegocina, 
Valentinus Chrobak ad Szczucin, Joannes Czuj ad Ciężkowice, Joan- 
nes Dymurski ad Limanowa, Joannes Fortuna ad Dębica, Michaél 
Gruszkowski ad Straszęcin, Antonius Kolarz ad Czermin, Josephus 
Kozieja ad Rzezawa, Nicolaus Piechura ad Chorzelów, Joannes 
Pięta ad Wietrzychowice, Franciscus Sierosławski ad Gręboszów, 
Joannes Superson ad Trzeiana, Josephus Urbański ad Wojnicz. 

Translati R. Dni Oooperatores: Michaél Nawalany e Zbylitowska 
Góra ad Czermin, Adam Kaznowski e Ciężkowice ad Eccl. Cathedr. Tar- 
noviae, Joannes Jarosz e Chorzelów ad Stary Wiśnicz, Joannes Śliwka 
e Stary Wiśnicz ad Barcice, Antonius Kaczmarczyk e Wietrzychowice 
ad Kruzlowa, Josephus Bardel e Gręboszów ad Czchów, Joannes 
Praglowski e Wojnicz ad Baranów, Adalb. Bukowiec e Niedźwiedź ad 
Łapczyca, Joannes Zachara e Łapczyca ad Jurków, Ladislaus Garlik 
ad Bobowa, Stanislaus Grodniewski e Radomyśl Wielki ad Mikluszo- 
wice, Joannes Sadkiewicz e Żegocina ad Sobolów, Franciscus Gut- 
fiński e Krościenko ad Niedźwiedź, Joannes Ciszek e Baranów ad Góra 
Ropczycka, Josephus Kaczmarczyk e Sobolów ad Nockowa, Joannes 
Nagorzański e Nockowa ad Dobra eum residentia in Jurków ad Dobra, 
Franc. Wójcik e Mikluszowice ad Wojnicz, Franc. Chrzanowicz e Li- 
siogóra ad Radomyśl Wielki, Josephus Put e Nowy Sącz ad Ecel. Cath. 
Tarnoviae. 

Nominatus R. et Clmus S, Th. Dr Franciscus Parylo, Coop. e Lima- 
nowa, Praefectus studiorum in Seminario dioec. 

Institutus ad benef. eur. in Kanina R. D. Joannes Kwarciński, ad- 
ministrator e Witkowice. 

Praesenfatus ad benef. in Tropie R. D. Wolski Bartholomaeus 
Coop. in Kamienica. 

R.D.Alexander Piotrowski, Coop. in Lubzina, licentiam ingrediendi 
Congreg. SS. Redemptoris obtinuit. 

Pane defic. provisus R. D. Regorowiez Josephus. 


Z KONSYSTORZA BISKUPIEGO. 


W Tarnowie, dnia 30. lipca 1912. 


Ks. Dr Władysław Mysor F Leon 
Kanclerz. Biskup 


Nakładem Kleru Dyecezalnego. Z Drukarni Zygmunta Jelenia w Tarnowie. 


